Hidrokaboni

Hidrokaboni ni aina mbalimbali za kampaundi ogania za kikemia zinazojengwa kwa atomi za hidrojeni na kaboni pekee. 

Kwa asili zinapatikana hasa katika mafuta ya petroliamu iliyotokana na mchakato wa kuoza kwa mimea na mata ogania yenye kaboni na hidrojeni nyingi. Hidrokaboni haziwezi kuingia katika mmenyuko wa kikemia na maji.

Hidrokaboni ni chanzo muhimu cha nishati kwa binadamu duniani; petroli na diseli ni mchanganyiko wa aina za hidrokaboni.

Vikundi vya hidrokaboni
Hidrokaboni hupangwa katika vikundi 5.

Alkani

Alkani ni hidrokaboni za msingi. Fomula yake ni CnH2n+2.

 Jina la alkani Fomula Methani CH4 Ethani C2H6 Propani C3H8 Butani C4H10 Pentani C5H12 Hexani C6H14 Heptani C7H16 Oktani C8H18 Nonani C9H20 Dekani C10H22

Alkeni
Alkeni hufanana na alkani lakini zina muungo jozi kati ya kaboni na kaboni. Fomula yake ni  CnH2n.
 Jina la alkeni Fomula Etheni C2H4 Propeni C3H6 Buteni C4H8 Penteni C5H10 Hexeni C6H12 Hepteni C7H14 Okteni C8H16 Noneni C9H18 Deseni C10H20

Alkini

Alkini zina muungo wa mara tatu kati ya kaboni na kaboni. Fomula yake ni  CnH2n-2
 Jina la alkini Fomula Ethini C2H2 Propini C3H4 Butini C4H6 Pentini C5H8 Hexini C6H10 Heptini C7H12 Octini C8H14 Nonini C9H16 Desini C10H18

Sikloalkani

Sikloalkani ni isomeri za alkeni. Fomula yake ni pia (CnH2n) lakini hazina muungo jozi kati ya kaboni na kaboni.

 Jina la Sikloalkani Fomula Siklopropani C3H6 Siklobutani C4H8 Siklopentani C5H10 Siklohexani C6H12 Sikloheptani C7H14 Sikloctani C8H16 Siklononani C9H18 Siklodekani C10H20


Alkadini

Alkadini zina muungo jozi mbili kati ya kaboni na kaboni. Fomula ni CnH2n-2. Hizi ni isomeri za Alkini.

 Hidrokaboni aromatiki 
Hidrokaboni aromatiki ni molekuli ogania yenye umbo la mviringo tambarare.  
Fomula yake ni CnH2n-6 na "n" ni sawa na kubwa kuliko 6.